laion/Wikipedia-Exotic huggingface dataset:
Joshua Kimmich

Joshua Walter Kimmich (sündinud 8. veebruaril 1995 Rottweilis) on Saksamaa jalgpallur. Ta mängib kaitsjana Saksamaa kõrgliiga klubis Müncheni Bayern ja Saksamaa jalgpallikoondises. Aastatel 2007–2013 mängis ta VfB Stuttgardi noortevõistkondades. Profidebüüdi tegi ta 2013. aastal RB Leipzigis, mis mängis siis veel Saksamaa tugevuselt kolmandas liigas. 2015. aastal sõlmis ta viieaastase lepingu Müncheni Bayerniga. 2014. aastal tuli ta Saksamaa kuni 19-aastaste koondisega Euroopa omavanuste meistriks. Debüüdi Saksamaa rahvuskoondises tegi Kimmich 29. mail 2016 sõprusmängus Slovakkia vastu. Esimese värava lõi ta rahvuskoondises 4. septembril 2016 sõprusmängus Norra vastu. Bayern Munich Bundesliga: 2015–16, 2016–17, 2017–18, 2018–19 DFB-Pokal: 2015–16, 2018–19 DFL-Supercup: 2016, 2017, 2018 https://eu-football.info/_player.php?id=29411 https://www.fussballdaten.de/person/kimmichjoshua/
Siraphun Wattanajinda

Siraphun Wattanajinda (või Siraphan Wattanajinda, tai keeles ศิรพันธ์ วัฒนจินดา; sündinud 22. mail 1982 Chiang Mais) on tai filminäitleja. Ta on õppinud Chiang Mai Ülikoolis, kus omandas bakalaureusekraadi. Siraphan tegi debüüdi filmis "Dear Dakanda" 2005. aastal. 2012: Home: Love, Happiness, Remembrance 2010: Secret Sunday 2008: Where the Miracle Happens 2006: The Unseeable 2005: Dear Dakanda "เปิดประวัติ "นุ่น ศิรพันธ์" นางเอกฝีมือดี ไม่ต้องอิงกระแส !!" (tai). campus-star.com. 10.08.2017. Vaadatud 11.05.2019. Siraphan Wattanajinda andmekogus IMDb (inglise)
Baščaršija

Baščaršija (eesti keeles kui peaturg) on Sarajevo ajaloolise ja kultuurilise keskuse esindusväljak, kus Osmanite riigi ajast asus Miljacka jõe kaldal basaar. Väljakul asub osmanite stiilis purskkaev Sebilj. Baščaršija Nights  Baščaršija – pildid, videod ja helifailid Wikimedia Commonsis
Esindusväljak

Esindusväljak on linna või mõne muu asula tähtsaim, harilikult keskne, väljak. Esindusväljakul toimuvad sageli esinduslikud üritused, kontserdid, paraadid kui ka ametlikud vastuvõtud. Väljak Plats
Raugi

Raugi on mereäärne küla Saare maakonnas Muhu vallas. Küla lähistel asub Raugi madal. Raugi ülemine ja alumine tulepaak asuvad Vahtraste külas. Teised naaberkülad on Kallaste, Tupenurme ja Lepiku. Külast läheb läbi kõvakattega Nõmmküla–Hellamaa maantee. Raugi bussipeatus Eesti külade loend Raugi tulepoi Statistikaameti statistika andmebaas, vaadatud 21.09.2024. Eesti haldus- ja asustusjaotuse klassifikaator, vaadatud 9.06.2014.
Basaar

Basaar on enamasti idamaade asulates asuv kaubatänav või (pea-)turg. Väljak Turg
Messier 68

Messier 68 (ka M68 ja NGC 4590) on kerasparv, mis asub Hüdra tähtkujus. Parve avastas 1780. aastal Charles Messier. M68 asub Maast 33 600 valgusaasta kaugusel ja tiirleb ümber Linnutee, ekstsentrilisusega 0,5. Parve orbiit viib selle galaktika keskmest kuni 100 000 valgusaasta kaugusele. Messier 68 on üks metallivaesemaid kerasparvi, mis tähendab, et peale vesiniku ja heeliumi on seal muid keemilisi elemente vähe. 2015. aasta seisuga on parvest leitud 50 muutlikku tähte, millest 28 tuvastas Ameerika Ühendriikide astronoom Harlow Shapley aastatel 1919–1920. "Messier 68". NASA. Vaadatud 11. juuni 2019. Ronald Stoyan, Stefan Binnewies, Susanne Friedrich (2008). Atlas of the Messier Objects: Highlights of the Deep Sky. Cambridge University Press. Lk 826.{{raamatuviide}}: CS1 hooldus: mitu nime: autorite loend (link)
Messier 48

Messier 48 (ka M48 ja NGC 2548) on hajusparv, mis asub Hüdra tähtkujus. Parve avastas 1771. aastal Charles Messier. Tema kirjeldatud asukohas pole ühtegi täheparve, kuid kirjeldatud parve otsetõus klapib NGC 2548 omaga, kuid selle kääne erineb viie kraadi võrra. Asukoha eksituse parandas Caroline Herschel, mistõttu peetakse teda vahel parve avastajaks ning selle avastamisajaks 1783. aastat. Parv asub Maast 1500 valgusaasta kaugusel. "Messier 48 – the NGC 2548 Open Star Cluster". Universe Today. Vaadatud 11. juuni 2019. "Messier 48". Messier Objects. Vaadatud 11. juuni 2019.
Rebaski

Rebaski on küla Saare maakonnas Muhu vallas. Viira–Nõmmküla tee Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 21.09.2024. Eesti haldus- ja asustusjaotuse klassifikaator, vaadatud 9.06.2014.
Meknes

Meknes on linn Marokos. Linn on asutatud 11. sajandil. Linnas asub Moulay Ismaili Ülikool.
Bornhaupt

Bornhaupt on Leedust Vilnost (praegu Vilnius) pärit literaadi- ja aadlisuguvõsa. Suguvõsa võeti 1889. aasta 22. märtsil (vkj) Liivimaa kubermangu aadlisuguvõsaraamatusse. Karl Friedrich Bornhaupt (1768−1831), Riia kaupmees, ettevõtja, Riia Suure Gildi oldermann Carl Friedrich von Bornhaupt (1802−1889), filosoofiadoktor, koolijuhataja, arheoloog, numismaatik Theodor Karl Georg von Bornhaupt (1842−1905), tõeline riiginõunik, Kiievi ülikooli kirurgiaprofessor Bernhard Tilemann Christian Heinrich von Bornhaupt (sündinud 1927), loodusteaduse doktor, keemik Kurt Joachim Karl Reinhold von Bornhaupt (sündinud 1928), õigusteaduse doktor, valitsusnõunik Genealogisches Handbuch des Adels. Adelslexikon. Bd II. Limburg an der Lahn: C. A. Starke Verlag, 1974. Lk 17. Genealogisches Handbuch des Adels. Adelige Häuser B. Bd VI. Limburg an der Lahn: C. A. Starke Verlag, 1964. Lk 50-52. Gothaisches Genealogisches Taschenbuch der Briefadeligen Häuser. Erster Jahrgang. Gotha: Justus Perthes, 1907. Lk 67 [1]. Bornhaupti suguvõsa genealoogia
Moulay Ismaili Ülikool

Moulay Ismaili Ülikool (prantsuse keeles Université Moulay Ismail, araabia keeles جامعة مولاي إسماعيل‎) on ülikool Meknese linnas Marokos. Ülikool asutati aastal 1989 ja see on saanud nime Maroko sultani Moulay Ismaili (valitses 1672–1727) järgi. Ülikooli koduleht
Gonzales

Gonzales on mitme koha nimi: Gonzales on linn Ameerika Ühendriikides Texases. Gonzales on linn Ameerika Ühendriikides Californias Gonzales on väikelinn Ameerika Ühendriikides Louisianas Gonzalese maakond on maakond Ameerika Ühendriikides Texases.
Alphard

Alphard (ka Alpha Hydrae) on Hüdra tähtkuju heledaim täht. See on hiidtäht, mis on Päikesest jahedam, kuid sellest suurem ja heledam. Alphard on Päikesest kolm korda massiivsem ja selle diameeter on Päikesest 25 korda suurem. Alphard on 420 miljonit aastat vana ning see on arenenud peajada tähest K3-spektri täheks. Alphard asub Maast 177 valgusaasta kaugusel. "Alphard is the Snake's Heart". EarthSky. Vaadatud 12. juuni 2019. "Star Facts: Alphard". Astronomy Trek. Vaadatud 12. juuni 2019.
Kurnpüünis

Kurnpüünis on püügivahend, mille kasutamise põhimõte seisneb veekogu osa ümberpiiramises ja sealt kala kättesaamises püünise kokkuvedamisega või püügivahendi vertikaalse liigutamisega. Kurnpüünisega piiratakse veekogu osa püünisega ümber ja kala kättesaamiseks tõmmatakse püünis kaldale, paati või laeva. Enamiku kurnpüüniste puhul veetakse püünis enne seda ka kokku. Püünisetüübi nimetus tuleneb sellest, et vett justkui kurnatakse püünisega, et kalu sellest välja sõeluda. Kalastamine kurnpüünistega on aktiivne püügiviis. Kurnpüüniste määratlus ja kasutamine on Eestis sätestatud kalapüügieeskirjaga. Lubatud kurnpüünised on põhjanoot, veonoot, liiv, kuurits, vähinatt, püüvõrk ja tõstevõrk. "Kalapüügieeskiri" 16.06.2016. § 7. Kurnpüünised Kalapüügieeskiri
UNESCO maailmapärand San Marinos

San Marino alal on UNESCO maailmapärandi nimistus üks objekt. Nimistusse on kantud: üks kultuuripärandi objekt: 2008 San Marino ajalooline keskus ja Titano mägi UNESCO maailmapärand San Marinos. UNESCO maailmapärandi koduleht. Inglise keeles (vaadatud 12. juunil 2019) San Marino ajalooline keskus ja Titano mägi UNESCO Maailmapärandi komitee kodulehel. Inglise keeles (vaadatud 12. juunil 2019) UNESCO maailmapärand San Marinos. UNESCO maailmapärandi koduleht. Inglise keeles
Ridasi

Ridasi on küla Saare maakonnas Muhu vallas. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 21.09.2024. Eesti haldus- ja asustusjaotuse klassifikaator, vaadatud 9.06.2014.
NGC 2419

NGC 2419 (ka Caldwell 25) on kerasparv, mis asub Ilvese tähtkujus. Parve avastas 31. detsembril 1788 William Herschel. NGC 2419 asub Päikesest umbes 300 000 valgusaasta kaugusel. Parve avastamise järel arvati ekslikult, et see ei tiirle ümber Linnutee, kuid tegelikult viib selle orbiit parve galaktika keskmest kaugemale kui on Magalhãesi Pilved ning sel kulub ühe tiiru tegemiseks kolm miljardit aastat. "The two mysterious populations of NGC 2419". ESA Hubble. Vaadatud 12. juuni 2019.[alaline kõdulink] "NGC 2419 (The Intergalactic Wanderer)". Focale Pointe Observatory. Vaadatud 12. juuni 2019.
U (ajakiri)

U oli 2010-2017 ebaregulaarselt ilmunud Eesti urbanistide veebiajakiri. Ajakirja andis välja MTÜ Linnalabor. 2015. aasta number 9 ilmus koos ajakirjaga Õu. U (ajakiri) E-kataloogis ESTER (vaadatud 10.06.2019) U (ajakiri) E-kataloogis ESTER
Messier 3

Messier 3 (ka M3 ja NGC 5272) on kerasparv, mis asub Jahipenide tähtkujus. Parve avastas 3. mail 1764 Charles Messier ning see oli esimene Messier' objekt, mille avastas Messier ise. Messier arvas esialgu, et parv on udukogu millel pole tähti, kuid vea parandas 1784. aastal William Herschel, kes märkas parves tähti. Messier 3 on üks enimuuritud kerasparvi. See on üks suurimaid ja heledamaid täheparvi, koosnedes umbes 500 000 tähest. Parve vanuseks arvatakse olevat umbes 8 miljonit aastat ja see asub Maast umbes 33900 valgusaasta kaugusel. "Messier 3". Messier Objects. Vaadatud 12. juuni 2019. "Messier 3". NASA. Vaadatud 12. juuni 2019. "Messier 3 (M3) – The NGC 5272 Globular Cluster". Universe Today. Vaadatud 12. juuni 2019.
Ursinus (vastupaavst)

Ursinus ehk Ursicinus (suri pärast 381. aastat) oli vastupaavst aastail 366–367. Ta oli paavst Damasus I rivaal. Vägivaldsete võimuvõitluste käigus saadeti Ursinus mitu korda Galliasse eksiili. 378. aasta sinodil mõisteti ta hukka ja kuulutati Damasus I õigeks paavstiks.
UNESCO maailmapärand Bermudal

Bermuda alal on UNESCO maailmapärandi nimistus üks objekt. Kuna Bermuda pole iseseisev riik, käsitletakse seda objekti maailmapärandi Suurbritannia loetelus. Nimistusse on kantud: üks kultuuripärandi objekt: 2000 St George'i ajalooline linn ja selle kindlustised, Bermuda UNESCO maailmapärand Suurbritannias. UNESCO maailmapärandi komitee koduleht. Inglise keeles (vaadatud 12. juunil 2019) St George'i ajalooline linn ja selle kindlustised, Bermuda. UNESCO Maailmapärandi komitee koduleht. Inglise keeles (vaadatud 12. juunil 2019) UNESCO maailmapärand Suurbritannias. UNESCO maailmapärandi koduleht. Inglise keeles
Rinsi

Rinsi on küla Saare maakonnas Muhu vallas. Küla asub Viira–Nõmmküla tee ääres. Piirneb põhjas Külasema, idas Päelda, kagus Viira, lõunas Vanamõisa ja Piiri, läänes Igaküla ja loodes Paenase külaga. Külas asub Rinsi kirik, üks kahest õigeusu kirikust Muhu saarel. Rinsi mõis Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 22.09.2024. Eesti haldus- ja asustusjaotuse klassifikaator, vaadatud 9.06.2014.
NGC 2403

NGC 2403 (ka Caldwell 7) on spiraalgalaktika, mis asub Kaelkirjaku tähtkujus. Galaktika avastas 1788. aastal William Herschel. See asub Maast umbes 10 miljoni valgusaasta kaugusel. NGC 2403 sarnaneb Kolmnurga galaktikaga, olles umbes 50 000 valgusaastat lai ja sisaldades mitmeid H-II-piirkondi. Galaktikast on leitud supernoova SN 2004dj. "NGC 2403 - Intermediate Spiral Galaxy". Free Starcharts. Vaadatud 12. juuni 2019. "NGC 2403 in Camelopardalis". NASA APOD. Vaadatud 12. juuni 2019.
Rootsivere

Rootsivere on küla Saare maakonnas Muhu vallas. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 22.09.2024. Eesti haldus- ja asustusjaotuse klassifikaator, vaadatud 9.06.2014.
Nepali jalgpallikoondis

Nepali jalgpallikoondis on Nepali rahvuskoondis jalgpallis. Nepal ei ole kunagi jõudnud maailmameistrivõistluste finaalturniirile. 1930–1966 – ei olnud FIFA liige 1970–1982 – ei osalenud 1986–1990 – ei jõudnud finaalturniirile 1994 – ei osalenud 1998–2002 – ei jõudnud finaalturniirile 2006 – ei osalenud 2010–2018 – ei jõudnud finaalturniirile
Messier 35

Messier 35 (ka M35 ja NGC 2168) on hajusparv, mis asub Kaksikute tähtkujus. Parve avastas 1745. aastal Philippe Loys de Chéseaux ja enne 1750. aastat avastas selle John Bevis. See asub Maalt 3870 valgusaasta kaugusel. Parvest kagus asub hajusparv NGC 2158. "Messier 35". Messier Objects. Vaadatud 12. juuni 2019. "Messier 35 – the NGC 2168 Open Star Cluster". Universe Today. Vaadatud 12. juuni 2019.
NGC 2158

NGC 2158 on hajusparv, mis asub Kaksikute tähtkujus. Parve avastas 16. novembril 1786 William Herschel. See asub hajusparv Messier 35st edelas ja on umbes 2 miljardit aastat vana. Messier 35 ja NGC 2158 pole omavahel seotud, sest NGC 2158 asub 9000 valgusaastat kaugemal kui M35. "NGC 2158". Messier SEDS. Vaadatud 12. juuni 2019.
NGC 2371

NGC 2371 on kahe tuumaga planetaarudu, mis asub Kaksikute tähtkujus. Kuna udu paistab eemalt vaadatuna kahe erineva uduna, on sellele New General Catalogues antud kaks nime: NGC 2371 ja NGC 2372. Udukogu asub Maast umbes 4400 valgusaasta kaugusel. "Planetary Nebula NGC 2371". ESA Hubble. Vaadatud 12. juuni 2019.[alaline kõdulink] "NGC 2371 The One and Only". Nine Planets. Originaali arhiivikoopia seisuga 11. mai 2016. Vaadatud 12. juuni 2019.
Rässa

Rässa on küla Saare maakonnas Muhu vallas. Võijärv, mis on Rässa järve nime kandnud, asub Võiküla ja Rässa küla vahel. Rässa külla ehitati 1930. aastatel Alar Kotli poolt aastail 1933–1934 projekteeritud kivist Simisti koolimaja. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 21.09.2024. Eesti haldus- ja asustusjaotuse klassifikaator, vaadatud 9.06.2014.
Paapua Uus-Guinea jalgpallikoondis

Paapua Uus-Guinea jalgpallikoondis on Paapua Uus-Guinea rahvuskoondis jalgpallis.
Hipgnosis

Hipgnosis oli Ühendkuningriigis Londonis tegutsenud graafikadisainerite rühmitus, mis keskendus heliplaatide ümbriste ja pakendite kujundamisele. 1960. aastate lõpust 1980. aastate alguseni tegutsenud Hipgnosis sai kuulsaks tänu oma fotokesksetele, sageli sürreaalsetele ja psühhedeelsetele ning sageli kiiksuga huumoriga vürtsitatud kujundustele ning meisterlikule fototöötlusele. Hipgnosist peetakse plaadikujundusvaldkonna kõige mõjukamaks ja olulisemaks uuendajaks.[viide?] Aastatel 1968–1983 kujundas Hipgnosis ligi 400 plaadiümbrist ansamblitele ja artistidele, nagu näiteks Pink Floyd, Led Zeppelin, Peter Gabriel, Syd Barrett, Wishbone Ash, Electric Light Orchestra, 10cc, Bad Company ja Black Sabbath. Hipgnosise moodustasid 1967. aastal Storm Elvin Thorgerson (28. veebruar 1944 – 18. aprill 2013) ja Aubrey Powell (23. september 1946). Hiljem liitus Hipgnosega Peter Martin Christopherson (27. veebruar 1955 – 25. november 2010). Hipgnosis sai alguse, kui korterit jaganud Thorgerson ja Powell hakkasid ühiselt kujundama raamatukaasi Thorgersonsi kirjastajast sõbrale. Nime võtsid nad oma elukoha trepikoja seinale joonistatud grafitilt, mille autoriks on pakutud Syd Barretit. Liitsõna esimene silp tähendab trendikust või moodsust, gnosis tähendab aga kreeka keeles teadmist. Hipgnosise rahvusvaheline läbilöök saabus 1973. aastal Pink Floydi albumi "The Dark Side of the Moon" ja Led Zeppelini albumi "Houses of The Holy" kujundustega. Hipgnosise albumikujundused põhinesid fotograafial. Nende lähenemine ning foto kasutamisviis olid aga väljakujunenud traditsioonist kardinaalselt teistsugune. Kui seni oli kaanefoto eesmärk anda infot artisti kohta, siis Hipgnosis kujundas albumi kui eraldiseisva kunstiteose. Hipgnosise tuntuimaks kaubamärgiks sai efektsete pimikutrikkide ja julge fototöötluse kasutamine. Tänapäeval ei ole selles midagi märkimisväärset, kuid toona ei olnud kujundajate kasutuses arvuteid, fototöötlusprogrammidest rääkimata. Hipgnosise töödele oli iseloomulik ka fotode jaoks kallite, töömahukate ja suurejooneliste lavastuste kasutamine. Sageli palgati poseerima näitlejad, pildistamine toimus kauges või eksootilises paigas ning rajati kalleid dekoratsioone. Hipgnosise kujundusi iseloomustavateks märksõnad on "sürreaalsus", "absurd" ja "grotesk". Kunstnikud, kelle töödega Hipgnosise loomingut võiks võrrelda, on René Magritte ja Salvador Dalí.[viide?] Hipgnosise kujundustele on iseloomulik ka omapärase, nii-öelda kiiksuga huumori ja visualiseeritud sõnamängude kasutamine.[viide?] Lisaks albumitele on Hipgnosis kujundanud ka raamatuid ning teinud reklaamklippe. Viimased Hipgnosise kui rühmitise kujundatud albumid ilmusid 1984. aastal.
Simiste

Simiste on küla Saare maakonnas Muhu vallas. Aastatel 1977–2017 kandis nime Simisti. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 22.09.2024. Eesti haldus- ja asustusjaotuse klassifikaator, vaadatud 9.06.2014.
Värska kuurortravikeskus

Värska kuurortravikeskus asub Võru maakonnas Setomaa vallas Väike-Rõsna külas, tunnustatud kuurortpiirkonnas Lämmijärve kaldal. Kompleksi kuuluvad Värska sanatoorium ja Värska veekeskus, mis asuvad teineteisest 300 m kaugusel. Värska kuurortravikeskuses on kasutusel looduslik Värska mineraalvesi ja Värska lahe mudamaardlast kaevandatud kohalik magevee ravimuda. Värska Kuurortravikeskus pakub majutust kahes hotellis, seminariruume koolituste ja koosviibimiste korraldamiseks. Toitlustust kolm korda päevas pakub Lahe Resto. Ürituste korraldamise võimalus on nii Lahe Resto kui ka Lahe kohviku ruumides. Lisaks Veekeskus koos saunadega, Näki kohvik ning fuajees on Värska mineraalveekraanid, kus saab tasuta degusteerida Värska maapõuest tulevat erineva soolasusega mineraalvett. Rohkete atraktsioonide, mitme basseini ja saunadega Värska Veekeskus on Setumaal asuv puhkeasutus. Basseinides on osaliselt kasutusel Värska looduslik mineraalvesi. Veekeskuses asub saunakompleks, Näki kohvik, lisaks veebaar, solaarium, jõusaal. Värska sanatoorium pakub erinevaid ravivõimalusi ja protseduure haiguste ennetamiseks ja haigusnähtude vähendamiseks. Värska ravimuda- ja mineraalveevannid on balneoteraapiakeskuse kõige väärtuslikumad looduslikud protseduurid. Värska sanatooriumis asub seminariruum Setomaa saal, mis mahutab kuni 80 inimest. Lisainfo: www.spavarska.ee/seminar Värska sanatoorium Värska veekeskus Värska kuurortravikeskus
Polluks

Polluks (ka Pollux, Beta Geminorum, β Geminorum) on oranž hiidtäht, mis asub Kaksikute tähtkujus. See on Kaksikute tähtkuju heledaim täht ja tähistaeva heleduselt 17. täht. Polluks on Maale lähim hiidtäht, asudes 34 valgusaasta kaugusel. Selle tähesuurus on 1,69. 2006. aastal avastati, et Polluksi ümber tiirleb eksoplaneet Pollux b. "Pollux: The brighter Twin star". EarthSky. Vaadatud 12. juuni 2019. "Pollux: The Nearby Star With a Planet". Space.com. Vaadatud 12. juuni 2019.
Värska veekeskus

Värska veekeskus on veekeskus Värska kuurortravikeskuses Väike-Rõsna külas Setomaa vallas Võru maakonnas. Veekeskuses on veeatraktsioonid, mitu basseini ja sauna. See on Eesti ainus veepark, kus on osaliselt kasutusel otse maapõuest tulev looduslik Värska mineraalvesi. Mineraalvesi on mullivannides, mineraalveelesilas ja sauna juures olevas basseinis. Veepargi atraktsioonide seas on survekosed, vastuvoolukanal, troopilise vihma atraktsioon, mineraalvee kontrastmullivannid 26 °C ja 34 °C, mineraalvee lesila, veemägi – massaaž põhjast tulvava jõulise veejoaga, kivikliburada. Täismõõdus ujumisbasseinis on kolm 25-meetrist rada, basseini sügavus on 1,2–1,8 m. Lastebasseini temperatuur on 34 °C ja sügavus 0,7 m, basseinis on väike liumägi. Veekeskuses on veel veebaar, Näki kohvik, saunakompleks (aurusaun, 75 °C ja 90 °C soome saunad, infrapunasaun) ja sügav bassein külma mineraalveega. Värska veekeskusest 300 m kaugusel asub ka Värska sanatoorium. Koduleht
Ese keel

Ese keel on Kagu-Paapua keelte koiari keelkonda kuuluv paapua keel, mida kõneldakse Paapua Uus-Guineas Oro provintsis Popondetta ringkonnas. Kõnelejate arv on umbes 10 000, neist umbes 4000 on ükskeelsed. https://www.ethnologue.com/language/mcq https://glottolog.org/resource/languoid/id/esee1247 http://transnewguinea.org/language/ese
Messier 74

Messier 74 (ka NGC 628 ja Fantoomgalaktika) on spiraalgalaktika, mis asub Kalade tähtkujus. Messier 74 avastas 1780. aastal Prantsuse astronoom Pierre Méchain. Méchain teatas avastusest Charles Messierile, kes lisas selle oma kataloogi. Galaktika asub Maast umbes 32 miljoni valgusaasta kaugusel. Sellel on kaks selget haru ning seetõttu kasutatakse seda spiraalgalaktika arhetüübina. Messier 74 sisaldab arvatavalt umbes 100 miljardit tähte. Galaktikat nimetatakse vahel ka Fantoomgalaktikaks, sest selle vaatlemine on amatöörastronoomidele galaktika madala heleduse tõttu väga keeruline. "Mis teda varjab? Kauge fantoomgalaktika paistab vaid ähmase viirastusena". Forte. Vaadatud 12. juuni 2019. "Messier 74". NASA. Vaadatud 12. juuni 2019. "Messier 74". Messier Objects. Vaadatud 12. juuni 2019. "Hubble Captures Grand-Design Spiral Galaxy M74 [HEIC0719]". ESA Science. Vaadatud 12. juuni 2019.
Soonda

Soonda on küla Saare maakonnas Muhu vallas. Soonda oja voolab Kaistu lahte. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 22.09.2024. Eesti haldus- ja asustusjaotuse klassifikaator, vaadatud 9.06.2014.
Beta Centauri

Beta Centauri (ka β Centauri; ametlikult Hadar) on kolmiktähesüsteem, mis asub Kentauri tähtkujus. See on tähistaeva üks heledamaid tähti ning Kentauri tähtkuju heleduselt teine täht. Beta Centauri asub Maast 390 ± 20 valgusaasta kaugusel. Beta Centauri on lõunapoolkeral hästi tuntud täht, kuna see näitab koos Alpha Centauriga Gamma Crucisele ning selle abil on võimalik leida Acrux ja määrata lõunasuund. "Hadar". Astronomy Trek. Vaadatud 12. juuni 2019. "Beta Centauri is a Southern Pointer Star". EarthSky. Vaadatud 12. juuni 2019.